tartuNLP/wikipedia-smugri-20251201 huggingface dataset:
Namysłówin piirikunta

Namysłówin piirikunta () on Puolan piirikunta Opolen voivodikunnassa. Sen väkiluku oli vuoden 2019 lopussa 42 634. Piirikunta jakautuu Namysłówin kaupungin sisältävään maalaiskuntaan sekä Domaszowicen, Pokójin, Świerczówin ja Wilkówin maalaiskuntiin. Sen hallintokeskus on Namysłówin kaupunki.
Namysłówin piirikunnan pinta-alasta 27,8 prosenttia oli metsän peitossa vuonna 2019. Se rajautuu Kępnon, Kluczborkin, Opolen, Brzegin, Oławan ja Oleśnican piirikuntiin.
Namysłówin piirikunnan työttömyysaste oli vuoden 2019 lopussa kahdeksan prosenttia.
Vuoden 2019 lopussa Namysłówin piirikunnassa oli 42 634 asukasta, joista 51,2 prosenttia naisia ja 48,8 prosenttia miehiä. Puolan väestönlaskennassa 2011 väkiluvun laskettiin olevan 43 183 ja sen ennakoidaan vuoteen 2050 mennessä pienenevän 34 342 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 17,5 prosenttia, työikäisten 61 prosenttia ja eläkeikäisten 21,5 prosenttia. Väestön keski-ikä oli 41,9 vuotta.
Luettelo Lauttasaaren peruspiirin suojelluista rakennuksista

Tämä on luettelo Helsingin Lauttasaaren peruspiirin suojelluista rakennuksista. 
Lauttasaaren kaupunginosan osa-alueet ovat Kotkavuori, Vattuniemi ja Myllykallio sekä Koivusaari, jonka kapea salmi erottaa varsinaisesta Lauttasaaresta. Länsiväylä-moottoritie kulkee Lauttasaaren halki.
Imre Ungár

Imre Ungár (23. tammikuuta 1909 Budapest – 1972 Budapest) oli unkarilainen pianisti.
Ungár sokeutui 3-vuotiaana. Hänen opettajiinsa kuului Franz Lisztin johdolla opiskellut István Thomán. Ungár voitti 16-vuotiaana nuorten lahjakkuuksien kilpailun ja alkoi tämän menestyksen myötä konsertoida Unkarissa sekä naapurimaissa. Vuonna 1932 Ungár osallistui Varsovan kansainväliseen Frédéric Chopin -pianokilpailuun, jossa saavutti Alexander Uninskyn kanssa jaetun toisen sijan. Tämän jälkeen hän piti useita konsertteja Varsovassa ja oli seuraavina vuosina sekä toisen maailmansodan jälkeen usein Puolassa vierailijana. Toisen maailmansodan varhaisina vuosina Ungár asui Alankomaissa. Hän palasi Budapestiin vuonna 1943. Sodan jälkeen Ungár opetti Franz Lisztin musiikkiakatemiassa. Hänen johdollaan opiskelleisiin kuului Tadeusz Żmudziński.
Ungárin ohjelmisto ulottui Johann Sebastian Bachista modernismiin. Ohjelmistossa olivat edustettuina muiden muassa Frédéric Chopin, Joseph Haydn, Ludwig van Beethoven, Johannes Brahms, Robert Schumann, Franz Schubert, Franz Liszt, Béla Bartók ja Zoltán Kodály. Kapellimestareita, joiden johdolla Ungár esiintyi, olivat muiden muassa Otto Klemperer, Carl Schuricht, Dimitri Mitropoulos, Willem Mengelberg, Jan Krenz ja Witold Rowicki.
Pianistina Ungár huomioitiin voimallisesta ilmaisustaan. Hänen temponsa olivat usein vakiintuneita hitaampia, hän käytti paljon rubatoa ja hyödynsi huomattavasti pedaaleja.
Kesäputket

Kesäputket ("Orlaya") on sarjakukkaiskasvien (Apiaceae) heimoon kuuluva pieni kasvisuku. Sukuun kuuluu neljästä kuuteen lajia.
Reggie Pridmore

Reginald George ”Reggie” Pridmore (29. huhtikuuta 1886 Edgbaston, Birmingham – 13. maaliskuuta 1918 Venetsia, Italia) oli brittiläinen maahockeypelaaja ja olympiavoittaja. Hän pelasi Lontoon kesäolympialaisissa 1908 Englannin joukkueessa, joka voitti turnauksessa kultaa.
Pridmore pelasi myös krikettiä. Hän kuoli ensimmäisessä maailmansodassa 31 vuoden ikäisenä.
Percy Rees

Percy Montague Rees (27. syyskuuta 1883 Camberwell – 12. kesäkuuta 1970 Wonersh, Surrey) oli brittiläinen maahockeypelaaja ja olympiavoittaja. Hän pelasi Lontoon kesäolympialaisissa 1908 Englannin joukkueessa, joka voitti turnauksessa kultaa.
Brzegin piirikunta

Brzegin piirikunta () on yksi Opolen voivodikunnan piirikunnista. Piirikunnan arvioitu väkiluku oli vuoden 2019 lopussa 89 804. Siihen kuuluvat viisi kuntaa ovat Grodków, Lewin Brzeski, Lubsza, Olszanka ja Skarbimierz. 
Vuoden 2019 lopussa Brzegin piirikunnan asukkaista 51,2 prosenttia oli naispuolisia ja 48,8 prosenttia miespuolisia. Alle 18-vuotiaat muodostivat 17,2 prosenttia piirikunnan väestöstä, työikäiset 60,7 prosenttia ja eläkeikäiset 22 prosenttia väestön keski-iän ollessa 42,2 vuotta. Vuonna 2019 piirikunnassa syntyi 746 lasta. Brzegin piirikunnan väkiluvun ennakoidaan pienenevän 72 167 asukkaaseen vuoteen 2050 mennessä.
Harvey Wood

Harvey Jesse Wood (10. huhtikuuta 1885 Beverley – 18. joulukuuta 1958 Tynemouth) oli brittiläinen maahockeypelaaja ja olympiavoittaja. Pelipaikaltaan hän oli maalivahti. Wood pelasi Lontoon kesäolympialaisissa 1908 Englannin joukkueessa, joka voitti turnauksessa kultaa.
Dakar 18

Dakar 18 on Bigmoon Entertainmentin kehittämä ja Deep Silverin julkaisema ajopeli. Peli julkaistiin vuonna PlayStation 4-, Windows- ja Xbox One -alustoille. 
Peli on erämaaralliaiheinen ja perustuu vuoden 2018 Dakar-ralliin.
Peli oli ensimmäinen virallinen Dakar-rallipeli sitten 2003 julkaistun "n".
Pelattavuus.
Dakar 18 sijoittuu avoimeen pelimaailman ympäristöön, jossa on tarkoitus ajaa 14 erikoiskoetta läpi Perun, Bolivian ja Argentiinan. Perun erikoiskokeet ovat pääosin aavikkoa, kun taas Bolivian ja Argentiinan reitit ovat vuoristomaisempia. Yksinpelissä voi ajaa Dakar-rallin lisäksi yksittäisiä pätkiä, tai aarteen metsästystä. Pelissä on myös yksittäisiä haastetehtäviä eri ajoneuvoluokilla.
Dakarissa on viisi eri ajoneuvoluokkaa; autot, kuorma-autot, moottoripyörät, mönkijät ja UTV:t. Kilpailun aikana pelaajan on mahdollisuus korjata vahingoittunutta ajoneuvoaan tai astua ulos autosta ja lapioida mutaan tai hiekkaan jumittunuttaa ajoneuvoaan. Kilpailujen aikana voi myös hinata jumiin jääneitä kanssakilpailijoita.
Lisäosat.
Lisäosina on saatavilla kaksi erämaarallia, Ruta 40 ja Inca-ralli. Ruta 40 sijoittuu Argentiinaan, jossa ajetaan viisi erikoiskoetta, kun Inca-ralli ajetaan Perussa kolmen erikoiskokeen verran. Peliin saa yhden lisäajoneuvon Ari Vatasen vuoden 1987 Peugeot 205 T16, sekä Ruta 40 -rallin yhteydessä moottoripyöräluokkaan hondakuljettaja Mathias Bellinon.
Kluczborkin piirikunta

Kluczborkin piirikunta () on Puolan piirikunta Opolen voivodikunnassa. Piirikunnan väkiluku oli vuoden 2019 lopussa 65 470. Siihen kuuluvat neljä kuntaa ovat Byczyna, Kluczbork, Lasowice Wielkie ja Wołczyn. 
Kluczborkin piirikunnan pinta-alasta 29,8 prosenttia oli metsän peitossa vuonna 2018. Sillä on yhteistä rajaa Kępnon, Wieruszówin, Olesnon, Opolen ja Namysłówin piirikuntien kanssa. Kluczborkin piirikunnan läpi kulkevat valtatiet 11, 42 sekä 45.
Kluczborkin piirikunnan työttömyysaste oli vuoden 2018 lopussa 7,1 prosenttia.
Vuoden 2019 lopussa Kluczborkin piirikunnan asukkaista 51,3 prosenttia oli naispuolisia ja 48,7 prosenttia miespuolisia. Alle 18-vuotiaat muodostivat 15,4 prosenttia piirikunnan väestöstä, työikäiset 62,6 prosenttia ja eläkeikäiset 22 prosenttia väestön keski-iän ollessa 43 vuotta. Vuonna 2019 piirikunnassa syntyi 526 lasta. Vuoden 2011 väestönlaskennassa 6,8 prosenttia piirikunnan asukkaista oli saksalaisia. Kluczborkin piirikunnan väkiluvun ennakoidaan pienenevän 48 167 asukkaaseen vuoteen 2050 mennessä.
Stanley Shoveller

Stanley Howard Shoveller (2. syyskuuta 1881 Kingston Hill – 24. helmikuuta 1959 Broadstone, Dorset) oli brittiläinen maahockeypelaaja ja olympiavoittaja. Lontoon kesäolympialaisissa 1908 hän voitti kultaa Englannin joukkueessa ja Antwerpenin kesäolympialaisissa 1920 kultaa Ison-Britannian joukkueessa.
Grigori Kotovski

Grigori Ivanovitš Kotovski () (24. kesäkuuta 1881 Gantšešty, Neuvostoliitto – 6. elokuuta 1925 Tšabanka, Neuvostoliitto) Neuvostoliiton ja Venäjän vallankumouksellinen.
Luettelo Maunulan peruspiirin suojelluista rakennuksista

Tämä on luettelo Helsingin Maunulan peruspiirin suojelluista rakennuksista. Maunulan peruspiiriin kuuluvat Maunulan lähiön lisäksi Pirkkola, Metsälä ja Maunulanpuisto.
Kotšenjovo

Kotšenjovo () on kaupunkimainen taajama Novosibirskin alueella Venäjällä. Vuonna 2020 Kotšenjovossa oli 17 272 asukasta. Kotšenjovo sijaitsee 50 kilometrin päässä Novosibirskistä. Kaupunki on Kotšenjovon alueen hallintokeskus, ja se on perustettu vuonna 1650.
Luettelo Länsi-Pakilan peruspiirin suojelluista rakennuksista

Tämä on luettelo Helsingin Länsi-Pakilan peruspiirin suojelluista rakennuksista. Idässä Länsi-Pakilaa rajaa Tuusulanväylä, etelässä Länsi-Pakila rajoittuu itäpäässään Maunulan Suursuon viheralueeseen; Pakilantien länsipuolella raja Pirkkolaan kulkee Papinmäentietä pitkin. Länsiraja Pirkkolaan, Maununnevaan ja Haltialaan päin kulkee heti Keskuspuiston reunalla. Pohjoisessa raja Paloheinään kulkee jalankulkua ja pyöräilyä palvelevan Nuotiokujan ja itäpäässä Miilutien kohdalla.
Moškovo (Novosibirskin alue)

Moškovo () on kaupunkimainen taajama Novosibirskin alueella Venäjällä. Vuonna 2020 Moškovossa oli 9509 asukasta. Moškovo sijaitsee 70 kilometrin päässä Novosibirskistä. Kaupunki on Moškovon alueen hallintokeskus. Moškovo on perustettu vuonna 1893.
Luettelo Tuomarinkylän peruspiirin suojelluista rakennuksista

Tämä on luettelo Helsingin Tuomarinkylän peruspiirin suojelluista rakennuksista. Siihen kuuluvat osa-alueina Haltiala, Paloheinä, Torpparinmäki ja Tuomarinkartano. Tuomarinkylän peruspiiriin kuuluvat muut Tuomarinkylän.
Suzun

Suzun () on kaupunkimainen taajama Novosibirskin alueella Venäjällä. Vuonna 2020 Suzunissä oli 15 433 asukasta. Suzun sijaitsee 113 kilometrin päässä Novosibirskistä. Kaupunki on Suzunin alueen hallintokeskus. Suzun on perustettu vuonna 1764.
Tšany (kaupunkimainen taajama)

Tšany () on kaupunkimainen taajama Novosibirskin alueella Venäjällä. Vuonna 2020 siellä oli 8144 asukasta. Tšany sijaitsee 402 kilometrin päässä Venäjän kolmanneksi suurimmasta kaupungista Novosibirskistä ja on Tšanyin alueen hallintokeskus. Tšany on perustettu vuonna 1875.
Arch Enemyn diskografia

Arch Enemy on ruotsalainen death metal -yhtye, jonka Michael Amott perusti vuonna 1995.
Luettelo Oulunkylän peruspiirin suojelluista rakennuksista

Tämä on luettelo Helsingin Oulunkylän peruspiirin suojelluista rakennuksista. Oulunkylän kaupunginosa jakautuu kahteen peruspiiriin, jotka ovat Oulunkylä (numero 404) ja Maunula (numero 400). Oulunkylän peruspiirissä on kolme osaa: vanhemmat Patola ja Veräjämäki sekä uusin tulokas, 1990-luvulla rakennettu Veräjälaakso.
Solomon Bandaranaike

Solomon West Ridgeway Dias Bandaranaike, useimmiten S.W.R.D. Bandaranaike (8. tammikuuta 1899 – 26. syyskuuta 1959) oli srilankalainen singaleesikansallisuuteen kuuluva poliitikko ja maan neljäs pääministeri. Hän johti Ceylonin parlamenttia maan itsenäistyessä vuonna 1948. Hän oli vasemmistolaisen Ceylonin Vapauspuolueen perustaja. Hän toimi pääministerinä vuodesta 1956 vuoteen 1960, jolloin hän sai surmansa buddhalaismunkin luodista. Häntä seurasi pääministerinä hänen leskensä Sirimavo Bandaranaike.
Vaikka Bandaranaike oli lähtöisin yläluokkalaisesta maanomistajaperheestä ja hänen isänsä sir Solomon Dias Bandaranaike oli siirtomaa-ajan brittiläinen kuvernööri, hän vastusti kastilaitosta ja siihen liittyvää syrjintää. Hän toimi kansan tietämättömyyden vastustajana ja kansalaisoikeuksien puolustajana. Hän myös kansallisti linja-autoliikenteen ja oli häätämässä brittiläistä lento- ja laivastotukikohtaa maasta.
Vega (nimi)

Vega on naisen etunimi. Se on espanjalainen muoto arabiankielisestä ilmauksesta, joka merkitsee ’syöksyvää’ (puhuttaessa esim. kotkasta). Nimi tunnetaan tähtitaivaalta: Vega on yksi taivaan kirkkaimmista tähdistä. Ruotsissa Vegasta tuli suosittu etunimi 1800-luvun loppupuolella, sen jälkeen kun tutkimusmatkailija Adolf Erik Nordenskiöld oli purjehtinut "Vega"-aluksella Koillisväylän läpi.
Suomessa on Digi- ja väestötietoviraston mukaan ollut vuoteen 2020 mennessä noin 80 Vega-nimistä naista.
Nimipäivät.
Vega-nimi sisältyi suomenruotsalaiseen almanakkaan vuosina 1929–1949. Nimipäivä oli 9. lokakuuta.
Ruotsissa Vegan nimipäivää on vuodesta 1901 alkaen vietetty 24. huhtikuuta. Se oli Vegan nimipäivä myös suomenkielisessä Luulajan almanakassa vuosina 1901–1918.
Poddle

Poddle () on Irlannin pääkaupungin Dublinin halki virtaava joki. Poddlen lähteet ovat Tallaghtin pohjoispuolella Etelä-Dublinissa.
Plddle virtaa Dubliniin etelästä, ja haarautuu Mount Argusin luostarin luona ("the Tongue", ’Kieli’). Haarat yhtyvät myöhemmin, ja joki virtaa Dublinin Southsiden halki tiilestä tehdyssä tunnelissa, kunnes laskee Liffey-jokeen Dublinin linnan lähellä Wellington Quaylla.
Poddlen ja Liffeyn yhtymäkohdassa oli muinoin tummavetinen lampi, joka antoi nimensä Dublinin kaupungille: iirin kielessä "Dubh-Linn" tarkoittaa mustaa allasta tai mustaa lampea viitaten Liffeyn ja Poddlejoen yhtymäkohtaan. Viikingit rakensivat satamansa tänne, ja alun perin nimi "Dubh-Linn" tai "Duibhlinn" (muinaisskandinaavin "Dyflinni") tarkoittikin ainoastaan viikinkien satamakaupunkia.
Koska nousuvesi tekee Dublinin alueella Liffeyn vedestä murtovettä ja siksi juomakelvotonta, Poddle oli alkuun Dublinin tärkein juomaveden lähde. 1200-luvulle tultaessa Poddlen vesi ei enää riittänyt, ja 1244/1245 Dodder-joki yhdistettiin Poddleen virtaaman lisäämiseksi. Nykyään jokia yhdistänyt kanava on kuivana, mutta se erottuu vielä hyvin maastossa.
Le Mont-Dore

Le Mont-Dore on kunta ja kaupunki Ranskalle kuuluvassa Uuden-Kaledonian erityisyhteisössä. Kaupunki sijaitsee Province Sudissa juuri pääkaupunki Nouméan itäpuolella. Vuoden 2019 väestönlaskennan mukaan Le Mont-Doressa on noin 27 600 asukasta.
Vuosien 1980–2016 tilastojen mukaan Le Mont-Doressa on trooppinen ilmasto, lämpötilat ovat ympäri vuoden suhteellisen tasaisia ja pääasiassa välillä 18 °C–29 °C. Joulu-maaliskuussa on kuumaa ja kesä-syyskuussa viileämpää mutta lämmintä. Sademäärät vaihtelevat paljon vuodenajan mukaan, helmi-maaliskuussa keskimääräinen kuukausittainen sadanta on yli 100 millimetriä ja elo-lokakuussa alle 50 millimetriä kuukaudessa.
Le Mont-Dore on Uuden-Kaledonian kolmanneksi väkirikkain kunta. Vuoden 2014 väestönlaskennan mukaan kunnan 27 155 asukkaasta noin 70 prosenttia oli syntynyt Uudessa-Kaledoniassa, noin seitsemän prosenttia Ranskan Polynesiassa tai Wallis ja Futunalla, noin 17 prosenttia muualla Ranskassa ja noin viisi prosenttia jossain muussa maassa. Noin 27 prosenttia kunnan väestöstä määritteli itsensä etnisesti eurooppalaiseksi, noin 21 prosenttia kanakiksi, noin 14 prosenttia wallisjafutunalaiseksi, noin 12 prosenttia useamman etnisen ryhmän sekoitukseksi ja noin 26 prosenttia joksikin muuksi tai jätti kertomatta.
Païta (Uusi-Kaledonia)

Païta on kunta ja kaupunki Ranskalle kuuluvassa Uuden-Kaledonian erityisyhteisössä. Kaupunki sijaitsee Province Sudissa pääkaupunki Nouméasta luoteeseen. Vuoden 2019 väestönlaskennan mukaan Païtassa on noin 24 600 asukasta.
Vuosien 1980–2016 tilastojen mukaan Païtassa on trooppinen ilmasto, lämpötilat ovat ympäri vuoden suhteellisen tasaisia ja pääasiassa välillä 17 °C–30 °C. Joulu-maaliskuussa on kuumaa ja kesä-syyskuussa viileämpää mutta lämmintä. Sademäärät vaihtelevat paljon vuodenajan mukaan, tammi-maaliskuussa keskimääräinen kuukausittainen sadanta on yli 100 millimetriä ja elo-lokakuussa alle 50 millimetriä kuukaudessa.
Païta on Uuden-Kaledonian neljänneksi väkirikkain kunta. Vuoden 2014 väestönlaskennan mukaan kunnan 20 616 asukkaasta noin 74 prosenttia oli syntynyt Uudessa-Kaledoniassa, noin kahdeksan prosenttia Ranskan Polynesiassa tai Wallis ja Futunalla, noin 14 prosenttia muualla Ranskassa ja noin neljä prosenttia jossain muussa maassa. Noin 24 prosenttia kunnan väestöstä määritteli itsensä etnisesti eurooppalaiseksi, noin 20 prosenttia kanakiksi, noin 20 prosenttia wallisjafutunalaiseksi, noin 13 prosenttia useamman etnisen ryhmän sekoitukseksi ja noin 22 prosenttia joksikin muuksi tai jätti kertomatta.
Toyota Hilux Dakar

Toyota Hilux on Toyotan valmistama erämaaralliauto, jolla on voitettu kahdesti erämaarallin maailmanmestaruus (2016 &amp; 2017) ja Dakar-ralli kerran. Etelä-Afrikassa päämajaa pitävä japanilainen Toyota Gazoo Racing -talli on käyttänyt autoa vuodesta 2016 lähtien. Sitä ennen autoa käyttivät pääosin yksitystallit Imperial ja Overdrive Racing.
Dakar-ralli.
2012.
Toyota teki ensiesiintymisen Dakarissa eteläafrikkalaisen Imperial Toyota tallin myötä, jota ajoivat 2009 vuoden Dakar voittaja Giniel de Villiers ja Duncan Vos. Belgialainen Overdrive Racing ajatti toista tallia, jota ajoi Lucio Alvarez. Parhaimman suorituksen ajoi de Villiers, joka sijoittui kolmanneksi uudella autolla. Tallikaveri Vos oli kymmenes. Alvarez sen sijaan ajoi neljänneksi.
2013.
De Villiers sijoitui Dakar-rallissa toiseksi häviten kilpailun voittajalle 42 minuuttia. Lucio Alvarez ajoi Overdrive Racing -tallissa kilpailun kymmenenneksi.
2014.
Vuoden 2014 rallissa Toyotaa käytti vain Imperial -talli, jossa jatkoi edellisvuosien tapaan de Villiers ja toisena kuljettajana Leeroy Poulter. De Villiers sijoitui parhaana kuljettana neljänneksi. Hän voitti myös yhden erikoiskokeen.
2015.
Toyotalla ajoi kolme eri tallia vuoden 2015 rallissa. Imperial -tallissa ajoivat edellisen rallin tapaan de Villiers ja Poulter. Overdrive Racing teki paluun vuoden tauon jälkeen kolmella kuljettajalla; Christian Lavieille, Lucio Alvarez ja Bernhard ten Brinke. Lisäksi Yazeed Al-Rajhi ajoi omalla yksityistallillaan Yazeed Racingilla. De Villiers ajoi kilpailun toiseksi, häviten voittajalle 35 minuuttia. Overdrive -tallin kuljettajat Lavieille ja ten Brinke sijoittuivat kuudenneksi ja seitsemänneksi.
Pohjankorpi (Riihimäki)

Pohjankorpi on kaupunginosa Riihimäellä. Kaupunginosa on saanut nimensä alueella sijaineen maatilan mukaan. Tilan osti Reinhold Karhumäki Kytäjän kartanolta vuonna 1928. Asukasluku oli 2015 noin 801. Alueella on yksinomaan omakotitaloasutusta. Pohjankorven ja läheisen Koivurannan kaupunginosan rajalla sijaitsee myös Käräjäkosken luontopolku, joka kulkee Vantaanjoen varrella. Riihimäen puistoista Pohjankorvessa sijaitsevat leikkipuistot Pohjankorvenpuisto ja Teeripuisto. Pohjankorven läpi kulkee myös yhdystie Hausjärven Selänojalle. 
Pohjankorpeen oli keväällä 2018 vireillä Hoivaneliön päiväkodin rakentaminen, mutta sille varattu tontti Kumpulantiellä on yhä luonnontilassa.
Shirō Fukai

Shirō Fukai (4. huhtikuuta 1907 Akita – 2. heinäkuuta 1959 Kioto) oli japanilainen säveltäjä.
Fukai oli japanilaisen taidemusiikin ranskalaisvaikutteista koulukuntaa edustaneen Meiro Sugaharan oppilas. Tuberkuloosi esti häneltä yliopisto-opinnot. Hän muutti Tokioon vuonna 1928. Kun Sugahara halusi yhdistellä Japanin ja Ranskan perinteitä, Fukai puolestaan ei kiinnittänyt erityistä huomiota japanilaiseen musiikkiin vaan omaksui ihanteekseen etenkin Maurice Ravelin. Hallinnon asettamiin vaatimuksiin myöntyen Fukai sävelsi 1930-luvun loppupuolella ja 1940-luvun alkupuolella japanilaisiin ja aasialaisiin aineksiin pohjautuneita teoksia, mutta otti etäisyyttä kiihkomielisestä nationalismista.
Fukain tuotantoon kuuluu orkesteriteoksia, baletteja ja muuta, kuten elokuvamusiikkia lähes kahteensataan elokuvaan. Näiden elokuvien joukossa on Kenji Mizoguchin ja Tomu Uchidan ohjauksia. Fukai kuoli äkillisesti Kiotossa, jossa oli työskentelemässä uuden elokuvan musiikin parissa.
Royal Canal

Royal Canal () on kanava Irlannissa. Se rakennettiin rahti- ja matkustajaliikennettä varten Dublinista Longfordiin. Kanava yhdistää Liffey- ja Shannon-joet. 1900-luvun loppupuolella se rapistui pahoin, mutta suuri osa kanavasta on palautettu liikennöitävään kuntoon. 
Reitti.
Kanava alkaa Dublinista, missä se yhtyy Liffey-jokeen. Se kulkee Maynoothin, Kilcockin, Enfieldin, Mullingarin ja Ballymahonin kaupunkien kautta, ja siitä erkanee haara Longfordiin. Pääreitin pituus on 145 km ja matkalla on yhteensä 46 sulkua.
Historia.
Kanavaa alettiin suunnitella jo 1750-luvulla, mutta rakentaminen alkoi vasta 1790 Dublinin päästä, ja se saavutti Shannon-joen Termonbarryssa 1817. Rakennusprojektia leimasivat odottamattomat hankaluudet ja korkeat kustannukset, ja kanavaa rakentanut Royal Canal Company päätyi konkurssiin 1794.
Vuonna 1796 kanava oli saavuttanut Kilcokin ja sillä aloitettiin matkustajaliikenne. Yhteys Mullingariin aukesi 1806, ja Mullingarin pohjoispuolella olevasta Lough Owel-järvestä tuli kanavan tärkein vesilähde. Vuonna 1811 kanavayhtiö oli jälleen taloudellisissa vaikeuksissa, ja parlamentin puututtua asiaan yhtiö lakkautettiin. Kaksi vuotta myöhemmin valtio otti rakentaakseen kanavan valmiiksi. Kanavan valmistuttua uusi yhtiö, New Royal Canal Company, otti kanavan hallintaansa valtion valvonnassa.
Vuonna 1830 viiden mailin mittainen haara Killasheesta Longfordin kaupunkiin valmistui. Tuolloin kanavalla kuljetettiin vuosittain 40 000 matkustajaa ja 80 000 tonnia rahtia, mutta rautatiet tulivat pian syrjäyttämään kanavat. Midland Great Western -rautatieyhtiö osti kanavan 1845, aikomuksenaan rakentaa rata kanavan uomaan. Kompromissina rata kuitenkin rakennettiin kanavan viereen, mikä johti matkustajaliikenteen loppumiseen.
Royal Canal ei parhaimmillaankaan ollut yhtä menestyksekäs kuin eteläinen Grand Canal, ja 1880-luvulle tultaessa kanavan rahtimäärät olivat pudonneet 30 000 tonniin vuodessa. Myös tieverkon paraneminen 1900-luvun alussa vähensi kanavan suosiota. Irlannin itsenäistyessä kanavalla kuljetettiin enää 10 000 tonnia rahtia vuodessa. Toisen maailmansodan aikaan kanava koki lyhyen piristymisen kauden, mutta 1950-luvulla sen käyttö loppui kokonaan. Vuonna 1961 kanava suljettiin virallissti.
1974 kanavaa alettiin kunnostaa vapaaehtoisvoimin, ja vuoteen 1990 mennessä 74 km kanavasta oli jälleen käyttokunnossa. Vuonna 2000 Waterways Ireland, Irlannin tasavallan ja Pohjois-Irlannin yhteinen organisaatio, joka hallinnoi Irlannin sisävesiä, otti kanavan hallintaansa, ja 1. lokakuuta 2010 koko kanava uudelleenavattiin virallisesti liikenteelle.
Royal Canal Way.
Royal Canal Way on 144 km pitkä vaellusreitti, joka seuraa kanavaa Dublinista Cloondaraan Longfordin kreivikunnassa. Reitin kulkemiseen menee tyypillisesti kuusi päivää.
Justin Townes Earle

Justin Townes Earle (4. tammikuuta 1982 – 20. elokuuta 2020) oli yhdysvaltalainen laulaja-lauluntekijä. Hänen debyytti-EP:nsä Yuma julkaistiin vuonna 2007 ja Earle ehti julkaista kahdeksan täysipitkää albumia. Vuonna 2009 hänelle myönnettiin American Music Awards -palkinto vuoden nousevana artistina ja vuonna 2011 hänen kappaleensa "Harlem River Blues" valittiin vuoden kappaleeksi.
Justin Townes Earlen isä on muusikko ja lauluntekijä Steve Earle, joka nimesi poikansa ystävänsä ja mentorinsa Townes Van Zandtin mukaan. Nuorena Justin sai vaikutteita Nirvanalta, Leadbellylta ja Bob Dylanilta.
John Vaughan

John Vaughan (21. joulukuuta 1799 Worcester, Englanti, Yhdistynyt kuningaskunta – 16. syyskuuta 1868 Lontoo, Englanti) oli walesilaisperäinen teollisuusvaikuttaja. Hänen taloudellisena tukijanaan oli saksalaissyntyinen Henry Bolckow, jonka kanssa hän perusti Bolckow, Vaughan &amp; Co., Ltd -teräsalan yrityksen. Hänen ja hänen avustajansa kaivosinsinööri John Marleyn tunnetuin löytö oli rautamalmi, jota hän totesi suurin määrin Pohjois-Englannista Cleveland Hillsiltä ja perusti Middlesbrough'iin suuren takkirautatehtaan, minkä johdosta kaupunki kasvoi suuresti. Myöhemmin Vaughanista tuli Middlesbrough'n pormestari.
Covid fan tutte

Covid fan tutte on W. A. Mozartin klassikkosävellyksestä "Così fan tutte" tehty mukaelma, jonka ensi-ilta oli Suomen Kansallisoopperassa elokuussa 2020. Rooleissa laulavat muun muassa Karita Mattila ja Johanna Rusanen-Kartano. Esityksistä osan johtaa Hannu Lintu, osan Esa-Pekka Salonen. Teoksen libreton on kirjoittanut uudelleen Minna Lindgren.
Ooppera on herättänyt huomiota paitsi Suomessa, myös ulkomailla. Hufvudstadsbladetin kriitikko Wilhelm Kvist lyttää koko esityksen idean: "[P]roduktio on lähtökohdiltaan moukkamainen" jutussaan, joka on otsikoitu "Oopperalaulajien narsismilla ei ole rajoja". Esityksestä kertoo myös New York Times.
Esitys on nähtävissä myös Yle Areenassa.
Otakar Ševčík

Otakar Ševčík (22. maaliskuuta 1852 Horažďovice – 18. tammikuuta 1934 Písek) oli tšekkiläinen viulisti ja viulupedagogi.
Ševčík sai varhaisimman musiikkikasvatuksen isältään, joka opetti hänet sekä laulamaan että soittamaan pianoa ja viulua. 14-vuotiaana hän pääsi Prahan konservatorioon, jossa häntä opetti ensin Antonín Sitt ja sitten Antonín Bennewitz. Vamlistuttuaan vuonna 1870 Ševčík sai työpaikan Mozarteumin opettajana Salzburgissa, jossa hän vietti kolme vuotta. Hän työskenteli myös konserttimestarina Wienin koomisessa oopperassa. Vuonna 1875 Ševčík pääsi professoriksi Kiovaan, jossa toimi seitsemäntoista vuoden ajan.
Vuonna 1901 Ševčíkistä tuli Prahan konservatorion professori. Oppilaitosta johti Antonín Dvořák, joka asetti Ševčíkin opetusmetodin pakolliseksi kaikille viulunsoiton opiskelijoille. Vuonna 1909 Ševčík nimitettiin wieniläisen mestarikoulun johtajaksi, jona toimi vuoteen 1918. Maineensa avulla hän sai toistuvasti kutsuja Yhdysvaltoihin, jossa piti oppitunteja Chicagossa, New Yorkissa ja Bostonissa. 
Ševčíkin johdolla opiskelivat muiden muassa Jan Kubelík, Emanuel Ondříček, Jaroslav Kocian, Bohuslav Lhotský, Marie Hall, Erika Morini, Nora Duesberg-Baranowski ja Zlatko Baloković.
Sabri Boukadoum

Sabri Boukadoum (, s. 1. syyskuuta 1958) on algerialainen diplomaatti, joka on toiminut maansa ulkoministerinä 31. maaliskuuta 2019 lähtien. Hän toimi lyhyesti Algerian sijaistavana pääministerinä 19.–28. joulukuuta 2019. 
Tausta.
Boukadoum syntyi 1. syyskuuta 1958 Algeriassa. Ennen nimitystään ulkoministeriksi, hän toimi Algerian suurlähettiläänä Yhdistyneille kansakunnille. 
Yksityiselämä.
Boukadoum on monikielinen. Arabian lisäksi hän puhuu sujuvasti englantia, ranskaa, sekä espanjaa.
Krapkowicen piirikunta

Krapkowicen piirikunta () on Puolan piirikunta Opolen voivodikunnassa. Sen arvioitu väkiluku oli vuoden 2019 lopussa 63 474. Piirikunnan viisi kuntaa ovat Gogolin, Krapkowice, Strzeleczki, Walce ja Zdzieszowice. 
Vuoden 2019 lopussa Krapkowicen piirikunnan asukkaista 51,6 prosenttia oli naispuolisia ja 48,4 prosenttia miespuolisia. Alle 18-vuotiaat muodostivat 15,6 prosenttia piirikunnan väestöstä, työikäiset 62,6 prosenttia ja eläkeikäiset 21,8 prosenttia väestön keski-iän ollessa 43,2 vuotta. Vuonna 2019 piirikunnassa syntyi 571 lasta. Vuoden 2011 väestönlaskennassa 15,3 prosenttia piirikunnan asukkaista oli saksalaisia. Krapkowicen piirikunnan väkiluvun ennakoidaan pienenevän 46 406 asukkaaseen vuoteen 2050 mennessä.
Pinja Perholehto

Pinja Perholehto (s. 1. maaliskuuta 1997 Hyvinkää) on SDP:n kansanedustaja ja Hyvinkään kaupunginhallituksen puheenjohtaja. Hän on toiminut aiemmin muun muassa Sosialidemokraattisten Nuorten puheenjohtajana, Suomen Ammattiin Opiskelevien Liitto - SAKKI ry:n 2. varapuheenjohtajana, Suomen nuorisoalan kattojärjestö Allianssin hallituksen jäsenenä sekä Hyvinkään kaupunginvaltuuston puheenjohtajana. Hän oli ehdolla vuoden 2024 europarlamenttivaaleissa.
Perholehdolla on vuonna 2023 diagnosoitu kuulonalenema kummassakin korvassa ja siksi hän joutuu käyttämään kuulolaitetta.
Näkemykset.
Arvot.
Perholehto sijoittuu vaalikonevastausten perusteella poliittiseen keskustaan tai keskusta-vasemmistoon. "Ylen" vaalikoneessa Perholehto ei erotu vahvasti konservatiivina tai liberaalina. "Helsingin Sanomien" vaalikoneen käyttämällä GAL–TAN-jakaumalla Perholehdon näkemykset ilmentävät liberaalivihreyttä (GAL). HS:n vaalikoneeseen Perholehdon antamissa näkemyksissä korostuu voimakkaimmin liberaalivihreät mielipiteet.
Seksuaali- ja sukupuolipolitiikka.
Perholehto on allekirjoittanut Setan ehdokasitoumuksen eduskuntavaaleissa 2023. Ehdokassitoumuksen allekirjoittajana Perholehto on sitoutunut tukemaan sukupuoli- ja seksuaalivähemmistöjen tavoitteita eduskuntatyössään, vastustamaan syrjintää ja vihapuhetta sekä edistämään näiden ryhmien osallistumista päätöksentekoon.
Ami Nakamura

Ami Nakamura (, s. 15. marraskuuta 1987 Hachinohe, Aomori) on japanilainen jääkiekkoilija, pelipaikaltaan hyökkääjä. Hän laukoo vasemmalta.
Nakamura kuului Japanin joukkueeseen Sotšin talviolympialaisissa 2014 ja Pyeongchangin talviolympialaisissa 2018. Hän pelasi kummassakin olympiaturnauksessa viisi ottelua ilman tehopisteitä tai rangaistusminuutteja. Sotšissa Nakamuran teholukema oli −4 ja Pyeongchangissa −1.
Nakamura on edustanut Japania myös Harbinin MM-kilpailuissa 2008 ja Malmön MM-kilpailuissa 2015. Harbinissa 2008 hän pelasi neljä ottelua ilman tehopisteitä keräten kaksi rangaistusminuuttia. Malmössa 2015 hän teki kaksi maalia ja sai yhden jäähyn pelaamassaan viidessä ottelussa.
Kleisthenes I -suunnitelma

Kleisthenes I -suunnitelma () on Kreikassa 1. syyskuuta 2019 voimaan astunut kuntauudistus, joka tekee muutoksia aiempaan, vuoden 2011 Kallikrates-suunnitelmaan. Uudistuksen seurauksena muun muassa Kreikan kuntien lukumäärä nousi 332:een.
Uudistus on nimetty antiikin Ateenan hallintoa uudistaneen Kleistheneen mukaan.
Uudistukset.
Uudistuksen pääkohtia verrattuna Kallikrates-suunnitelmaan ovat:
Kuntaluokat.
Kunnat on jaettu kuuteen luokkaan niiden sijainnin ja väkiluvun mukaan. Luokka määrittää muun muassa kunnalle asetetut tehtävät. Se otetaan huomioon myös kansallisten ja EU-tukirahojen käytössä. Luokat ovat:
Kuntien jakaminen.
Uudistuksessa eräät kunnat, joiden todettiin muodostuneen Kallikrates-uudistuksessa liian suuriksi ja vaikeasti hallittaviksi, jaettiin pienemmiksi. Uudistuksen seurauksena Kreikkaan syntyi 12 uutta kuntaa ja viisi vanhaa kuntaa lakkautettiin. Näin kuntien kokonaismäärä kasvoi seitsemällä 325:stä 332:een. Uudistus koski seuraavia kuntia:
Bytówin piirikunta

Bytówin piirikunta () on yksi Pommerin voivodikunnan piirikunnista. Piirikunnan arvioitu väkiluku oli vuoden 2019 lopussa 79 198. Siihen kuuluvat kymmenen kuntaa ovat Borzytuchom, Bytów, Czarna Dąbrówka, Kołczygłowy, Lipnica, Miastko, Parchowo, Studzienice, Trzebielino ja Tuchomie. 
Vuoden 2019 lopussa Bytówin piirikunnan asukkaista 50,2 prosenttia oli naispuolisia ja 49,8 prosenttia miespuolisia. Alle 18-vuotiaat muodostivat 20,6 prosenttia piirikunnan väestöstä, työikäiset 61,4 prosenttia ja eläkeikäiset 18 prosenttia väestön keski-iän ollessa 39,2 vuotta. Vuonna 2019 piirikunnassa syntyi 856 lasta. Vuoden 2011 väestönlaskennassa 11,2 prosenttia väestöstä puhui kašubin kieltä. Piirikunnan asukkaista 1,1 prosenttia oli ukrainalaisia ja 0,6 prosenttia saksalaisia. Bytówin piirikunnan väkiluvun ennakoidaan pienenevän 69 998 asukkaaseen vuoteen 2050 mennessä.
Luettelo Itä-Pakilan peruspiirin suojelluista rakennuksista

Tämä on luettelo Helsingin Itä-Pakilan peruspiirin suojelluista rakennuksista. Itä-Pakilan peruspiiri (405) kattaa Helsingin piirijakojärjestelmässä Itä-Pakilan osa-alueen lisäksi viereisen Tuomarinkartanon osa-alueen.
Lars Haglund (yleisurheilija)

Lars Gösta Haglund (22. toukokuuta 1940 Tukholma, Ruotsi) oli ruotsalainen kiekonheittäjä 1960-luvulla ja 1970-luvun alussa. 
Lars Haglundin läpimurtovuosi oli 1962, jolloin hän rikkoi Erik Uddebomin kaksi vuotta vanhan Ruotsin kiekkoennätyksen tuloksella 55,12. Hän voitti samana vuonna ensimmäinen Ruotsin mestaruuden, jonka jälkeen häm voitti mestaruuden neljänä seuraavana vuotena eli mestaruudet vuosina 1962-1966. Vuonna 1962 hän oli toisen kerran Suomi-Ruotsi -maaottelussa ja voitti suomalaiset kumppanit, joista silloin vanhimmat olivat Pentti Repo ja Carol Lindroos. Haglund paransi Ruotsin ennätystä seuraavan keväänä eli toukokuussa 1963 tulokseen 56,26.
Olympiavuodesta 1964 piti tulla Haglundin menestysvuosi. Hän paransikin kauden aikana Ruotsin ennätystä kolme kertaa tuloksen ollessa lopulta 30. elokuuta 59,95. Se oli hyvä lähtökohta Haglundille lähteä Tokion olympialaisiin. Tulos oli vuoden 1964 maailmantilaston kahdeksas. Lisäksi hän voitti olympialaisia edeltävän Suomi-Ruotsi -maaottelun. Haglundin kisat Tokiossa oli todellinen pettymys, sillä hän jäi ilman tulosta karsinnoissa. Haglund ei kyennyt parantamaan enää omaa Ruotsin ennätystään parhaiden heittojen ollessa 1965 ja 1966 vain muutaman sentin päässä hänen vuoden 1964-ennätyksestään. Samoin hän voitti kyseisten vuosien Suomi-Ruotsi -maaottelut. Haglund menestyi elokuussa 1965 voittaen Budapestissä Universiadi-mestaruuden. Saman vuonna hän otti myös avoimen Britannian kiekonheittomestaruuden. Hän osallistui vuoden 1966 Budapestin EM-kisoihin, mutta hän ei selviytynyt loppukilpailuun vain hieman yli 51 metrin parhaalla heitollaan. 
Haglundin uralla Ruotsissa nousi vuonna 1967 uusi kiekkotähti Ricky Bruch, joka teki vuonna 1968 uuden Ruotsin kiekkoennätyksen. Sen jälkeen Ruotsin kiekkoherruus olikin Bruchilla. Haglund jatkoi uraansa aina 1970-luvun puoliväliin. Hieman yllättäen hän heitti elokuussa 1974 ennätyksekseen 62,74.
Lars Haglund kilpaili myös muissa heittolajeissa, joissa hänen ennätyksensä ovat kuulantyönnössä 15,23 ja keihäänheitossa 63,91. Hänet nimettiin vuonna yleisurheilun Stora Grabbariksi #221.
Atellaanit

Atellaanit (&lt; Campanian Atella-nimisestä kaupungista) ovat yksinkertaisia, kansanomaisia ilveilyjä vakiohenkilöineen (bucco, dossennus, maccus, pappus). Atellaanit olivat alkuaan siirtyneet Roomaan oskien keskuudesta, saivat tasavallan lopulla taiteellisen huvinäytelmän muodon ja pysyivät yleisön suosiossa aina keisariaikaan saakka, jolloin niiden tilalle tulivat miimi ja pantomiimi. Niitä on jäljellä ainoastaan vähäisiä katkelmia.
Daulatdia

Daulatdia () on Bangladeshissa sijaitseva kylä, joka tunnetaan yhtenä maailman suurimmista bordelleista. Daulatdian bordellikylä sai aikansa brittiläisen siirtomaavallan aikana. Kylässä asuu noin 2 000 seksityössä työskentelevää naista ja tyttöä, joiden asiakkaina käy päivittäin tuhansia miehiä. Daulatdia sijaitsee lauttasataman ja rautatieaseman yhteydessä. Prostituoitujen lisäksi alueella sijaitsee kauppoja, kauneussalonkeja ja uhkapelipaikkoja. Daulatdia sijaitsee noin sata kilometriä Dhakasta länteen.
Bangladeshin laki sallii seksityön yli 18-vuotiaille, mutta Daulatdiassa osa alaikäisistä lapsistakin on pakotettu myymään itseään. Parittajien tiedetään pakottaneen lapsia käyttämään lääkeaineita, joilla heidät saadaan näyttämään isokokoisemmilta ja vanhemmilta. Paikallisten lääkärien mukaan aineita käyttää noin 90 prosenttia Daulatdian tytöistä. Daulatdiassa on toiminut vuodesta 1997 alkaen Pelastakaa Lapset -järjestön koulu, jonka tarkoituksena on tarjota lapsille koulutuksen kautta mahdollisuus parempaan elämään. Koulu on kylän ensimmäinen ja ainoa.
Vuonna 2020 Daulatdiassa työskennelleestä ja kuolleesta Hamida Begumista tuli maansa ensimmäinen prostituoitu, jolle myönnettiin islamilaiset hautajaiset. Uskonnollisesta vastustuksesta johtuen kuolleiden prostituoitujen ruumiit on tavallisesti hävitetty heittämällä ne jokeen tai hautaamalla ne nimettömiin hautoihin.
Chojnicen piirikunta

Chojnicen piirikunta () on yksi Pommerin voivodikunnan piirikunnista. Piirikunnan arvioitu väkiluku oli vuoden 2019 lopussa 97 645. Siihen kuuluvat neljä kuntaa ovat Brusy, Chojnice, Czersk ja Konarzyny. 
Vuoden 2019 lopussa Chojnicen piirikunnan asukkaista 50,7 prosenttia oli naispuolisia ja 49,3 prosenttia miespuolisia. Alle 18-vuotiaat muodostivat 21 prosenttia piirikunnan väestöstä, työikäiset 60,1 prosenttia ja eläkeikäiset 18,8 prosenttia väestön keski-iän ollessa 39,5 vuotta. Vuonna 2019 piirikunnassa syntyi 1 142 lasta. Vuoden 2011 väestönlaskennassa 1,6 prosenttia väestöstä puhui kašubin kieltä. Chojnicen piirikunnan väkiluvun ennakoidaan pienenevän 91 357 asukkaaseen vuoteen 2050 mennessä.
John Robinson (maahockeypelaaja)

John Yate Robinson (6. elokuuta 1885 Catford, Lewisham – 23. elokuuta 1916 Roehampton) oli brittiläinen maahockeypelaaja ja olympiavoittaja. Hän pelasi Lontoon kesäolympialaisissa 1908 Englannin joukkueessa, joka voitti turnauksessa kultaa.
Robinson kuoli ensimmäisessä maailmansodassa 31 vuoden ikäisenä. Kaksi kuukautta ennen kuolemaansa hänet palkittiin Military Cross -kunniamerkillä.
Etelä-Korfu

Etelä-Korfu ( eli Δήμος Νότιας Κέρκυρας, "Dímos Nótias Kérkyras") on Kreikan kunta, joka sijaitsee Korfun alueyksikössä Jooniansaarten alueella. Sen väkiluku on 15 681 (vuoden 2011 väestönlaskennan perusteella). Kunnan kuntakeskus on Lefkímmi.
Etelä-Korfun kunta käsittää nimensä mukaisesti Korfun saaren eteläosan. Siihen kuuluvat myös Lagoúdian saaret. Kunta syntyi 1. syyskuuta 2019, kun aiempi vuonna 2011 Kallikrates-suunnitelman myötä muodostettu Korfun kunta jaettiin Kleisthenes I -suunnitelman mukaisesti kolmeksi kunnaksi, joista muut ovat Keski-Korfun ja Diapontisten saarten kunta ja Pohjois-Korfun kunta.
Kunnan osat.
Etelä-Korfun kunta muodostuu kolmesta kunnallisyksiköstä, jotka olivat vuosina 2011–2019 osa Korfun kuntaa ja jotka vastaavat vuoden 2011 Kallikrates-suunnitelmaa edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat (vuoden 2011 väestönlaskennan perusteella):
Keski-Korfu ja Diapontiset saaret

Keski-Korfu ja Diapontiset saaret ( eli Δήμος Κεντρικής Κέρκυρας και Διαποντίων Νήσων, "Dímos Kentrikís Kérkyras kai Diapontión Níson") on Kreikan kunta, joka sijaitsee Korfun alueyksikössä Jooniansaarten alueella. Sen väkiluku on 68 558 (vuoden 2011 väestönlaskennan perusteella). Kunnan kuntakeskus on Korfun kaupunki.
Keski-Korfun ja Diapontisten saarten kunta käsittää nimensä mukaisesti Korfun saaren keskisen osan sekä Diapontiset saaret, mukaan lukien Ereikoússa, Mathráki, Othonoí, Diákopo, Diáplo, Plateiá ja Tracheiá. Sen lisäksi siihen kuuluvat pienet saaret Karávi, Lazaréto, Pontikonísi, Psýllos éna ja Vído (Ptychía).
Keski-Korfun ja Diapontisten saarten kunta syntyi 1. syyskuuta 2019, kun aiempi vuonna 2011 Kallikrates-suunnitelman myötä muodostettu Korfun kunta jaettiin Kleisthenes I -suunnitelman mukaisesti kolmeksi kunnaksi, joista muut ovat Etelä-Korfun kunta ja Pohjois-Korfun kunta.
Kunnan osat.
Keski-Korfun ja Diapontisten saarten kunta muodostuu kahdeksasta kunnallisyksiköstä, jotka olivat vuosina 2011–2019 osa Korfun kuntaa ja jotka vastaavat vuoden 2011 Kallikrates-suunnitelmaa edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat (vuoden 2011 väestönlaskennan perusteella):
Pohjois-Korfu

Pohjois-Korfu ( eli Δήμος Βόρειας Κέρκυρας, "Dímos Vóreias Kérkyras") on Kreikan kunta, joka sijaitsee Korfun alueyksikössä Jooniansaarten alueella. Sen väkiluku on 17 832 (vuoden 2011 väestönlaskennan perusteella). Kunnan kuntakeskus on Acharávi.
Pohjois-Korfun kunta käsittää nimensä mukaisesti Korfun saaren pohjoisosan. Sen lisäksi kuntaan kuuluvat pienet saaret Peristerés ja Psýllos dýo.
Pohjois-Korfun kunta syntyi 1. syyskuuta 2019, kun aiempi vuonna 2011 Kallikrates-suunnitelman myötä muodostettu Korfun kunta jaettiin Kleisthenes I -suunnitelman mukaisesti kolmeksi kunnaksi, joista muut ovat Etelä-Korfun kunta ja Keski-Korfun ja Diapontisten saarten kunta.
Kunnan osat.
Pohjois-Korfun kunta muodostuu neljästä kunnallisyksiköstä, jotka olivat vuosina 2011–2019 osa Korfun kuntaa ja jotka vastaavat vuoden 2011 Kallikrates-suunnitelmaa edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat (vuoden 2011 väestönlaskennan perusteella):
Luettelo Alppiharjun peruspiirin suojelluista rakennuksista

Tämä on luettelo Helsingin Alppiharjun peruspiirin suojelluista rakennuksista. 
Alppiharjun asuintalot on rakennettu pääosin 1900-luvun ensimmäisellä puoliskolla. Alppiharjussa osoitteessa Aleksis Kiven katu 52-54 sijaitsi Serlachius-yhtiölle kuulunut Bögelundin kartonkitehdas vuodesta 1920 alkaen. Tehdas lopetettiin vuonna 1925, mutta rakennus on edelleen jäljellä asuintaloksi muutettuna ja laajennettuna. Rakennuksen vanhimmat osat on suunnitellut arkkitehti W. G. Palmqvist. Alppiharjussa sijaitsee myös Satakallio, joka on yksi Suomen suurimmista taloyhtiöistä. Myös Kulttuuritalo, Linnanmäki ja Brahenkenttä kuuluvat Alppiharjun kaupunginosaan. Alueen puistot Alppipuisto ja Lenininpuisto ovat suosittuja kokoontumispaikkoja kesäisin.
Człuchówin piirikunta

Człuchówin piirikunta () on yksi Pommerin voivodikunnan piirikunnista. Piirikunnan arvioitu väkiluku oli vuoden 2019 lopussa 56 085. Siihen kuuluvat kuusi kuntaa ovat Czarne, Człuchów, Debrzno, Koczała, Przechlewo ja Rzeczenica. 
Vuoden 2019 lopussa Człuchówin piirikunnan asukkaista 50,6 prosenttia oli naispuolisia ja 49,4 prosenttia miespuolisia. Alle 18-vuotiaat muodostivat 19 prosenttia piirikunnan väestöstä, työikäiset 60,9 prosenttia ja eläkeikäiset 20,1 prosenttia väestön keski-iän ollessa 40,9 vuotta. Vuonna 2019 piirikunnassa syntyi 541 lasta. Vuoden 2011 väestönlaskennassa 1,3 prosenttia piirikunnan asukkaista oli ukrainalaisia ja 0,2 prosenttia saksalaisia. Człuchówin piirikunnan väkiluvun ennakoidaan pienenevän 44 830 asukkaaseen vuoteen 2050 mennessä.
Luettelo Kallion peruspiirin suojelluista rakennuksista

Tämä on luettelo Helsingin Kallion peruspiirin suojelluista rakennuksista. Kallion peruspiiriin kuuluu Kallion kaupunginosan lisäksi sen itäpuolella oleva Sörnäinen.
Luettelo Pasilan peruspiirin suojelluista rakennuksista

Tämä on luettelo Helsingin Pasilan peruspiirin suojelluista rakennuksista. Pasila jaetaan neljään osa-alueeseen, jotka ovat Keski-Pasila, Itä-Pasila, Länsi-Pasila ja Pohjois-Pasila.
Luettelo Vallilan peruspiirin suojelluista rakennuksista

Tämä on luettelo Helsingin Vallilan peruspiirin suojelluista rakennuksista. Vallilan peruspiiri kattaa Vallilan kaupunginosan lisäksi viereisen Hermannin.
Carl Ploug

Carl Parmo Ploug (29. lokakuuta 1813 Kolding, Tanska – 27. lokakuuta 1894) oli tanskalainen runoilija ja poliitikko. Hän valmistui ylioppilaaksi 1829 ja opiskeli ensin kielitieteitä, mutta harjoitti sen ohella estetiikan ja muiden vapaampien aineiden opintoja mutta ei suorittanut loppututkintoa. Hänestä tuli jo varhain johtava henkilö nuorten akateemisten piirien keskuudessa ja arvostettu opiskelijarunoilija, jonka laulut vapaudesta ja Pohjolan yhtenäisyydestä olivat suosittuja.
Ploug oli 1839 perustamassa akateemista lukuseuraa Academicumia, jonka toiminta oli aiempaa ylioppilasyhdistystä raikkaampaa. Hän käänsi 1840 A. V. af Sillénin teoksen "Det svenska studentlifvet" ja kirjoitti 1839–1842 nimimerkillä Poul Rytter muutamia niin sanottua atellaaneja, hilpeitä opiskelijakomedioita, jotka käsittelivät ajankohtaisia kiistakysymyksiä ja puolustivat opiskelijaelämää niin suurporvarien hienostelua kuin pikkuporvarien ahdaskatseisuuttakin vastaan. Kaksi muuta samanhenkistä komediaa esitettiin 1852 ja 1861.
Ilman aikaisempaa kokemusta lehtityössä Plougista tuli toukokuussa 1841 "Fædrelandetin" toimittaja, ja hän oli tehtävässä lokakuuhun 1881. Hän puhui opposition nimissä poliittisen vapauden, Slesvigin tanskalaisuuden ja Pohjoismaiden yhtenäisyyden puolesta. Vuoden 1848 mielenosoituksiinkin hän osallistui ja oli samana vuonna pidettyjen hippodromikokousten johtajia, mutta erosi pian radikaaleista ja asettui Moltken hallituksen puolelle. Hän oli 1854–1857 folketingetin jäsen ja 1859–1890 landstingetin jäsen. Vuoden 1864 sota, jossa Tanska menetti Slesvigin eikä Ruotsi-Norja tullut avuksi, minkä Ploug oli varmasti arvannut – hän matkusti itse, hallituksen hyväksynnällä, Kristianiaan neuvottelemaan Kaarle XV:n ja stortingetin johtajien kanssa – oli varmasti raskas isku Plougille, ja hän lähestyi sisäpolitiikassa konservatiiveja. Ploug esiintyi voimakkaasti Georg Brandesia vastaan 1872, ja vuonna 1880 hän joutui vastakkain kirjallisen vasemmiston puheenjohtajan kanssa.
Plougin runous kulki rinnan hänen poliittisen toimintansa kanssa ja täydensi sitä, niin että Plougin runoista voi seurata Tanskan historiaa 50 vuoden ajan. Hänen esikoiskokoelmansa "Viser og vers" (1846, jatko 1853), sisältyy 1862 ilmestyneeseen kokoelmaan myöhempien runojen ohella. Sen jälkeen seurasi uusia kokoelmia 1869 ja 1883 sekä "Efterladte digter" (1895), jonka lopullinen laitos on nimeltään "Digte" (1901). Sisältö on aika kirjavaa, mutta etupäässä lyyristä: ylioppilaslaulujen jälkeen seuraa isänmaallisia runoja, joista tuli aikanaan suorastaan kansanlauluja. Hän kirjoitti muistorunoja historiallisista henkilöistä ja äskettäin kuolleista aikalaisista sekä muutamia juhlarunoja, kuten yliopistokantaatin 1879. Myös romansseilla ja eroottisilla soneteilla on arvonsa, kuten myös "Tidsdigtellä", jossa hän arvioi kansan kehitystä ja esittää toiveitaan sen suhteen.
Ploug sai 1868 Lundin yliopiston filosofian kunniatohtorin arvon. Hänen muistopatsaansa pystytettiin 1896 Studenterforeningenin talon eteen, ja muistokivi paljastettiin 1899 hänen synnyinkaupungissaan.
Luettelo Vanhankaupungin peruspiirin suojelluista rakennuksista

Tämä on luettelo Helsingin Vanhankaupungin peruspiirin suojelluista rakennuksista.Vanhankaupungin peruspiiri on Vanhankaupungin kaupunginosaa laajempi alue, johon kuuluvat lisäksi Toukolan, Kumpulan, Käpylän ja Koskelan kaupunginosat. Käpylän suojellut rakennukset ovat laajuutensa vuoksi omissa luetteloissaan.
Kola Abdulai

Lawal Kolawole ”Kola” Abdulai (22. heinäkuuta 1947 Zaria, Kaduna – 30. heinäkuuta 2009 Phoenix, Arizona, Yhdysvallat) oli nigerialainen pikajuoksija. Hän edusti Nigeriaa 100 metrin juoksussa ja 4 × 400 metrin viestijuoksussa Méxicon kesäolympialaisissa 1968 ja Münchenin kesäolympialaisissa 1972.
Frisbeegolfin Suomen-mestaruuskilpailut

Frisbeegolfin Suomen-mestaruuskilpailut ovat vuosittain järjestettävät kilpailut, joissa ratkaistaan lajin Suomen-mestaruus avoimessa sarjassa (MPO) ja naisten sarjassa (FPO).
Frisbeegolfissa ei kilpailla erillisessä miesten sarjassa vaan miehet pelaavat avoimessa sarjassa (MPO, Mixed Professional Open), joka on avoin kaikille iästä tai sukupuolesta riippumatta. Avoimen sarjan rinnalla on naisille rajattu avoin sarja (FPO, Female Professional Open).
Vuoteen 2009 asti frisbeegolfin Suomen mestari ratkaistiin usean kilpailun SM-sarjalla. Tämän jälkeen on järjestetty yksittäinen SM-kilpailu.
Menestyneimmät pelaajat.
Naisten avoin sarja (FPO).
"Aktiivipelaajat on korostettu lihavoidulla tekstillä"
Bergwall

Bergwall tai Bergvall on muun muassa seuraavien henkilöiden sukunimi:
Luettelo Karjalan tasavallan vaakunoista

Tämä on luettelo Karjalan tasavallan vaakunoista. 
Karjalan tasavallan vaakuna.
Karjalan tasavallan vaakunassa on kuvattuna tasavallan lipun värien päällä musta, punavaruksinen karhu. Kilven ulkoreunoissa on tyylitellyt männyn- ja kuusenhavut, sekä kilven päällä kahdeksansakarainen tähti. Vaakuna perustuu löyhästi Akseli Gallen-Kallelan vuonna 1920 niin sanotulle Uhtuan tasavallalle suunnittelemaan vaakunaan, jossa puna-vihreällä kilvellä oli kuvattuna vesuria pitelävä musta karhu, sekä hopeiset revontulet ja katkaistut kahleet. Kyseinen vaakuna on nykyään Uhtuan kaupungin vaakunana.
Piirivaakunat.
Karjalan tasavalta on jaettu paikallishallinnon ylemmällä tasolla 18 piiriin, joista kaksi on kaupunkipiirejä ja 16 kunnallispiirejä. Kaikilla Karjalan tasavallan piireillä on käytössään vaakuna, joista useimmissa on esitettynä Venäjän piirivaakunoille tyypillinen viisisakarainen vallikoroinen kruunu.
Kuntavaakunat.
Karjalan tasavalta on jaettu paikallishallinnon alemmalla tasolla 22 kaupunkikuntaan ja 87 maalaiskuntaan. Useimmilla kaupunkikunnilla on käytössään vaakuna ja myös joillekin maalaiskunnille on sellainen vahvistettu. Jotkut kaupungin käyttävät vaakunoissaan kolmisakaraista muurikruunua, kun taas maalaiskuntien vaakunoissa käytetään kolmisakaraista vallikoroista kruunua.
Ilkka Korkiamäki

Ilkka Juhani Korkiamäki (s. 25. syyskuuta 1960 Hämeenlinna) on suomalainen kenraaliluutnantti evp.
Henkilöhistoria ja sotilasura.
Ilkka Korkiamäki syntyi Juho Korkiamäen ja Aino Suomelan perheeseen ja avioitui vuonna 1986 Sirkku Puijolan kanssa. Korkiamäki tuli ylioppilaaksi 1979 ja valmistui Kadettikoulusta 1984 ja Sotakorkeakoulusta 1993. Hän toimi opetusupseerina Panssariprikaatissa 1984–1986, linjajohtajana Hämeen jääkäripataljoonassa 1986–1988, komppanian varapäällikkönä ja päällikkönä Panssariprikaatissa 1988–1990 ja osastoesiupseerina pääesikunnassa 1993–1996 sekä 1996–1998. Tekniikan lisensiaatiksi Teknillisestä korkeakoulusta 2001 valmistunut Korkiamäki toimi Läntisen maanpuolustusalueen esikunnassa tietotekniikkaosaston apulaisosastopäällikkönä 1998–2000 ja osastopäällikkönä 2000–2002, kansallisen tiedustelun päällikkönä KFOR-operaatiossa Kosovossa 2002–2003, sektorijohtajana pääesikunnan materiaaliosastolla 2003–2004, puolustusvoimien elektroniikkalaitoksen johtajana 2004–2006, pääesikunnan johtamisjärjestelmäosaston apulaisosastopäällikkönä 2006–2010, Maanpuolustuskorkeakoulun sotatekniikan laitoksen johtajana 2010–2013, johtamisjärjestelmäpäällikkönä 2013–2015 ja Maanpuolustuskorkeakoulun rehtorina 2016–2018. Puolustusvoimien henkilöstöpäälliköksi hänet nimitettiin heinäkuun alusta 2018. Hän siirtyi reserviin vuoden 2021 alusta.
Korkiamäki ylennettiin luutnantiksi 1984, yliluutnantiksi 1986, kapteeniksi 1990, majuriksi 1993, everstiluutnantiksi 2000, everstiksi 2006, prikaatikenraaliksi 2013, kenraalimajuriksi 2015 ja kenraaliluutnantiksi 2019.